ตั้งแต่วันที่30/12/2562 เป็นตกขาวเยอะมากเหมือนประจำเดือนเลยค่ะ มีสีขาวขุ่น แล้วก็มีกลิ่นคาว คือก่อนหน้านี้ไม่เคยเป็นเลยค่ะแต่หลังจากมีอะไรกับแฟนและก็ใช้ผลิตภัณฑ์ทำความสะอาดจุดซ่อนเร้นก็เป็นมาเลย พอผ่านไปซัก2อาทิตย์คือมันไม่ตกขาวเยอะเหมือนเก่าและไม่มีกลิ่นคาวแล้ว แต่ยังมีสีขาวขุ่นแล้วก็มีอาการคัน มีอาการกลั้นปัสสาวะไม่อยู่ และเวลาปัสสาวะแล้วเหมือนยังไม่ได้ปัสสาวะอ่ะคะ ต้องใช้ยาอะไรคะถึงจะหาย
สวัสดีค่ะ การมีตกขาวมามากผิดปกติ และมีอาการคัน อาจจะเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์